钦定古今图书集成/明伦汇编/氏族典/第397卷 > 李孜省
## 钦定古今图书集成/明伦汇编/氏族典/第397卷 > 李孜省

按《明外史李孜省传》：“孜省，南昌人。以布政司吏待选
京师，赃事发，匿不归。时宪宗好方术，孜省乃学五雷
法，厚结中官梁芳、钱义，以符箓进。成化十五年，特旨
授太常丞，改上林苑监丞，日宠幸，赐印章二，密封奏
请，益献淫邪方术，与芳等表里为奸，渐干预政事。十
七年，擢右通政，益以左道持帝意，搢绅进退，多出其”
口，朝野为侧目。擢礼部侍郎。孝宗嗣位，始用科道言，
谪孜省戍边。又以中官蒋琮言，复逮孜省等下诏狱，
坐“交结近侍”律斩，妻子流二千里。诏免死，仍戍边。孜
省不胜搒掠，瘐死。